cyanic-selkie/wikianc huggingface dataset:
Έθελρεντ του Ουέσσεξ
Επιδρομές των Δανών
Η μάχη του Μάλντον ήταν η πρώτη απο μια μεγάλη σειρά απο ήττες των Άγγλων απο τους Δανούς. Την επόμενη της μάχης του Μάλντον (991) ο Έθελρεντ υποχρεώθηκε να πληρώσει στους Δανούς ένα ποσό περίπου 10.000 λιρών προκειμένου να κλείσουν ειρήνη. Οι επιδρομές των Δανών συνεχίστηκαν την περίοδο (991 - 993), στη συνέχεια ο στόλος της Δανίας βάδισε κατά μήκος του Τάμεση για να καταλάβει το Λονδίνο, δεν υπάρχουν λεπτομέρειες για τη μάχη. Την ίδια εποχή ο Έθελρεντ έκλεισε συμφωνία με τον Όλαφ Τρίγκβασον ο οποίος είχε ανατρέψει από τον θρόνο της Νορβηγίας τον Δανό βασιλιά Σβεν τον Διχαλογένη (995), ένα ποσό 22.000 λιρών θα πλήρωναν στους επιδρομείς σαν τίμημα για την ειρήνη. Την επόμενη χρονιά ο Όλαφ βαπτίστηκε χριστιανός και έγινε σύμμαχος με τον Έθελρεντ, αποφάσισε να αποσυρθεί οριστικά από την Αγγλία, μια ομάδα από άντρες του παρέμεινε στην υπηρεσία του Έθελρεντ στη Νήσο Γουάιτ. Το 997 οι Δανοί επανήλθαν με νέες επιδρομές, ο Κέυνς σημειώνει :
"δεν υπάρχει καμιά απόδειξη ότι πρόκειται για νέο στρατό ή στόλο παρά πρόκειται για τα υπολείμματα του στρατού που έκανε τις επιδρομές το 991." Λεηλάτησε την Κορνουάλη, το Ντέβον, το Σόμερσετ (997), το Χαμσάιρ και το Σάσσεξ (998), το Κεντ (999) και την επόμενη χρονιά οι Δανοί εγκατέλειψαν αιφνίδια τη Δανία για τη Νορμανδία. Οι λόγοι της αποχώρησης είναι άγνωστοι πιθανότατα επειδή οι Άγγλοι αρνήθηκαν επίμονα να πληρώσουν τους φόρους που απαιτούσαν οι Δανοί, η προσωρινή αυτή ανακούφιση από τους Δανούς επέτρεψε στον Έθελρεντ να ανασυντάξει τον στρατό του. Ο στόλος των Δανών επέστρεψε ξανά (1001) και άρχισε τη λεηλασία του Σάσσεξ, αργότερα έκαναν αιφνίδια επίθεση στο Ντέβον αφού οι Άγγλοι είχαν καταφέρει επιτυχώς να υπερασπιστούν το Έξετερ, ο Έθελρεντ μετά από τη νέα του ήττα αναγκάστηκε ξανά να πληρώσει στους Δανούς το ποσό των 22.000 λιρών για να κλείσει ειρήνη. Οι συνεχείς πληρωμές στους Δανούς πολλοί ιστορικοί το θεωρούν σαν ένδειξη της ανικανότητας του Έθελρεντ να αντιμετωπίσει τους Δανους με άλλα μέσα. Η πρακτική αυτή όπως τονίζει ο Κέυνς "είχε χρησιμοποιηθεί και από άλλους μεγάλους βασιλείς όπως ο Αλφρέδος ο Μέγας και ο Κάρολος ο Φαλακρός προκειμένου να εξασφαλίσει τη ζωή, την ασφάλεια και την προστασία τω καλλιεργειών των υπηκόων του γι'αυτό έγιναν αποδεκτά από τους κατοίκους."
Σφαγή των Δανών και ανατροπή
Στις 13 Νοεμβρίου 1002 την ημέρα του Αγίου Μπράις ο Έθελρεντ διέταξε τη σφαγή όλων των Δανών που βρίσκονταν στην Αγγλία, τα θύματα ήταν αναρίθμητα επειδή οι Δανοί ήταν ισχυρή περίπου στο ένα τρίτο της χώρας, ανάμεσα στα θύματα αναφέρεται ότι ήταν και η ίδια η αδελφή του Σβεν Γκινχίλντ. Την επόμενη χρονιά ο Σβεν αποφάσισε να επιτεθεί στην Αγγλία προκειμένου να εκδικηθεί για τη σφαγή, ξεκίνησε με τη λεηλασία του Νόριτς (1004). Την ίδια χρονιά ένας Άγγλος κόμης ο Ούλφκιτελ αντιμετώπισε τον στρατό του Σβεν, αν και έχασε προκάλεσε σημαντικές απώλειες στους Δανούς, οι τραυματισμοί και η πείνα ανάγκασαν τον Σβεν να εγκαταλείψει τα Βρετανικά νησιά (1005). Μια νέα εκστρατεία πραγματοποιήθηκε τα επόμενα χρόνια από τους Δανούς στις αρχές του 1007 αλλά εξαγοράστηκε ξανά με το ποσό των 36.000 λιρών με αποτέλεσμα τα επόμενα δυο χρόνια να μην ενοχληθεί η Αγγλία από επιθέσεις. Η κυβέρνηση της Αγγλίας δημιούργησε σε εθνική κλίμακα έναν νέο στόλο από πλοία αλλά όταν αποκαλύφτηκε ότι ένας από τους αρχηγούς συμμετείχε σε πειρατεία ο βασιλιάς αποφάσισε να μην θέσει σε κίνδυνο περισσότερο τη χώρα. Ο Στέρτον αναφέρει : "τα επόμενα χρόνια μεταξύ 1009 - 1012 η πτώση ηθικού στην Αγγλική άμυνα προκάλεσε ανεπανόρθωτες ζημιές στη χώρα, η άμυνα της Αγγλίας είχε καταρρεύσει".
Ο στόλος των Δανών υπό την ηγεσία του Θόρκελ του υψηλού επιτέθηκε στην Αγγλία την περίοδο που ο Έθελρεντ ήταν ακόμα βασιλιάς (1009), εξανάγκασε τους Άγγλους να πληρώσουν ένα επιπλέον ποσό 48.000 λιρών τον Απρίλιο του 1012. Ο Σβεν ο Διχαλογένης πραγματοποίησε την εκστρατεία του στα τέλη του 2013, αποδείχτηκε τότε ο ισχυρότερος πολιτικός αρχηγός από οποιονδήποτε άλλον Βίκινγκ ηγέτη στην εποχή του, κατέκτησε την Αγγλία στέφθηκε βασιλιάς και εξανάγκασε τον Έθελρεντ να εξοριστεί στη Νορβηγία.
Δεύτερη περίοδος βασιλείας του Έθελρεντ
thumb|right|200px|Ασημένιο νόμισμα του Έθελρεντ του Ανέτοιμου Η κατάσταση άλλαξε αμέσως μετά αφού ο Σβεν πέθανε μόλις πέντε βδομάδες μετά την ημέρα που στέφθηκε βασιλιάς της Αγγλίας στις 3 Φεβρουαρίου 1014. Οι Δανοί οπαδοί του Σβεν ορκίστηκαν αμέσως μετά πίστη στον γιο και διάδοχο του Σβεν Κνούτο αλλά Άγγλοι ευγενείς πιστοί στη δυναστεία του Ουέσσεξ πίεσαν τον Έθελρεντ να επανέλθει για να ανακαταλάβει την Αγγλία. Οι ίδιοι ευγενείς πίεσαν τον Έθελρεντ για να δηλώσουν την υποστήριξη τους απέναντι του να αποκηρύξει όλες τις προηγούμενες αρνητικές ρυθμίσεις οι οποίες τους είχαν δυσαρεστήσει έντονα την τελευταία περίοδο της βασιλείας του. Η συμφωνία ήταν η πρώτη που έχει ιστορικά καταγραφεί ανάμεσα στον Άγγλο βασιλιά και τους υπηκόους του αποδεικνύοντας ότι Άγγλοι ευγενείς αναγκάστηκαν να υποταχθούν στον Σβεν τον Διχαλογένη μόνο λόγω της δυσαρέσκειας του απέναντι στον Έθελρεντ. Το Αγγλοσαξωνικό χρονικό αναφέρει :
"Οι λόρδοι έστειλαν επιστολή στον Έθελρεντ στην οποία ανέφεραν ότι δεν θα είχαν κανένα πρόβλημα να κυβερνήσει ξανά αν αποφασίσει να είναι ένας δίκαιος μονάρχης, εγκαταλείψει την προηγούμενη αυταρχική διακυβέρνηση και καταργήσει όλες τις ρυθμίσεις οι οποίες τον είχαν κάνει μισητό. Η συμφωνία επικυρώθηκε με όρκους και από τις δυο πλευρές, αποφασίστηκε ότι κάθε Δανός μονάρχης με ολόκληρη την οικογένεια του θα εξοριστεί από τη Δανία για πάντα."
Ο Έθελρεντ πραγματοποίησε εκστρατεία εναντίον του Κνούτου και των συμμάχων του, μονάχα το βασίλειο του Λίντσεϊ το σημερινό Λινκολνσάιρ υποστήριξε τον Κνούτο, η πρώτη προτεραιότητα του Έθελρεντ ήταν να ανακαταλάβει το Λονδίνο με τη βοήθεια του Όλαφ Β΄ της Νορβηγίας. Τα Ισλανδικά Σάγκας και ο Σνόρρι Στούρλουσον αναφέρουν ότι ο Όλαφ ανέλαβε μια επιτυχή επιχείρηση στη γέφυρα του Λονδίνου με έναν στόλο από πλοία, με τη βοήθεια του Όλαφ ο Έθελρεντ κατόρθωσε να ανακαταλάβει το Λονδίνο και πολλά άλλα μέρη της Αγγλίας. Ο Κνούτος εξαναγκάστηκε να αποχωρήσει από την Αγγλία εγκαταλείποντας τους οπαδούς του στο έλεος της εκδίκησης του Έθελρεντ, το 1016 ο Όλαφ αποφάσισε να πραγματοποιήσει επιδρομές στη δυτική Ευρώπη, την ίδια εποχή ο Κνούτος εκμεταλλεύτηκε τις ευνοϊκές γι'αυτόν συγκυρίες. Ο γιος του Έθελρεντ Εδμόνδος ο Σιδηρόπλευρος επαναστάτησε εναντίον του πατέρα του, ο Κνούτος δεν δίστασε να ταχθεί αμέσως με το πλευρό του Εδμόνδου. Τους επόμενους μήνες ο Κνούτος κατάφερε να κατακτήσει το μεγαλύτερο τμήμα της Αγγλίας,ο Έθελρεντ συμμάχησε με τον γιο του να υπερασπίσουν το βασίλειο τους αλλά πέθανε στις 23 Απριλίου 1016. Ο πόλεμος που ακολούθησε έληξε με μια αποφασιστική νίκη για τον Κνούτο στις 18 Οκτωβρίου 1016 στη μάχη του Άσινγκτον, σύμφωνα με τη συμφωνία που ακολούθησε μεταξύ τους ο Εδμόνδος πήρε το Ουέσσεξ και ο Κνούτος την υπόλοιπη Αγγλία. Ο Εδμόνδος πέθανε πρόωρα στις 30 Νοεμβρίου του ίδιου χρόνου και ο Κνούτος ανακηρύχτηκε βασιλιάς ολόκληρης της Αγγλίας. Ο Έθελρεντ τάφηκε στον Καθεδρικό ναό του Αγίου Παύλου στο Λονδίνο, ο τάφος του καταστράφηκε από τη μεγάλη πυρκαγιά που έπληξε το Λονδίνο το 1666.
Δικαιοσύνη
Το νομοθετικό σύστημα του Έθελρεντ δεν ήταν το πρώτο που δημιουργήθηκε στην Αγγλία, ο ίδιος απλά βελτίωσε παλιότερα νομοθετικά συστήματα τα οποία βρισκόντουσαν σε εφαρμογή ιδιαίτερα στην Ντάνελοου, στους Δανούς κατοίκους του βορρά. Σε κάποιο παλιότερο νομοθετικό σύστημα ο βασιλιάς Έντγκαρ σημειώνει : "Επιθυμία μου είναι κάθε άνθρωπος να βρίσκεται σε ασφάλεια σε κάθε περιοχή και σε κάθε πόλη. Θα τοποθετήσω 36 μάρτυρες σε κάθε πόλη, στις μικρότερες 12 ή λιγότερους ανάλογα με τις ανάγκες, κάθε μάρτυρας θα βρίσκεται παρών σε όλες τις συναλλαγές και τις αγοραπωλησίες μέσα στην πόλη ή στην επαρχία. Ο καθένας από αυτούς τους μάρτυρες θα πραγματοποιήσει όρκο ότι ποτέ δεν θα αποκρύψει αν χρειαστεί αυτά που είδε ή άκουσε σε οποιαδήποτε πώληση αγαθών".
Ο μύθος ότι οι Άγγλο-Σάξονες ήταν οι πρώτοι που εισήγαγαν τη δικαιοσύνη στην Αγγλία αμφισβητήθηκε έντονα από τον ιστορικό Χένρι Μπρούννερ (1840 - 1915), ο Μπρούννερ τόνισε ρητά το 1972 ότι ο Ερρίκος Β΄ της Αγγλίας περίπου 200 χρόνια αργότερα ήταν ο βασιλιάς που εισήγαγε τη δικαιοσύνη στην Αγγλία. Οι θέσεις του Μπρούννερ ότι δεν υπήρχε δικαιοσύνη στην Αγγλία πριν από την εποχή του Ερρίκου Β΄ αμφισβητήθηκαν έντονα από τους μετέπειτα ιστορικούς. Ο ιστορικός Πάτρικ Ουόρμαλντ (1947 - 2004) βρήκε έντονα ίχνη εφαρμογής της δικαιοσύνης στην Αγγλία την εποχή που κυβερνούσε ο Οίκος του Ουέσσεξ με σώματα μαρτύρων και ενόρκων παραπέμποντας την αρχή απονομής της δικαιοσύνης παλιότερα από το 975, πιθανώς έφτανε πίσω στον Καρλομάγνο. Οι γνώμες των ιστορικών ωστόσο γι'αυτό το θέμα βρίσκονται σε σύγκρουση.
Οικογένεια
Με την πρώτη σύζυγο του Ελφγκίφου της Υόρκης κόρη του Θόρεντ της Νορθουμβρίας (985) απέκτησε:
Με την δεύτερη σύζυγο του Έμμα της Νορμανδίας απέκτησε:
Πηγές
Κατηγορία:Βασιλείς της Αγγλίας Κατηγορία:Βασιλείς του Ουέσσεξ Κατηγορία:Οίκος του Ουέσσεξ
Καινοί
Το θρακικό φύλο των Καινών κατοικούσε βόρεια και ανατολικά των Κορπίλων και των Αψινθίων, στο κέντρο της Ανατολικής Θράκης, σε απόσταση λίγων χιλιομέτρων από την πόλη των Κυψέλων και του Έβρου ποταμού. Τόσο οι Καινοί, όσο και οι Ασταίοι και οι Μαδουατηνοί και οι Κορπίλοι είχαν εγκατασταθεί κοντά στα στενά των Κυψέλων.
Ο Διήγυλις, ένας ωμός και απάνθρωπος βασιλιάς, φέρεται ως βασιλιάς των Καινών. Ο βασιλιάς Άτταλος (ίσως της Περγάμου) εξεστράτευσε κατά του λαού αυτού και τους υποδούλωσε. Η χώρα των Καινών κατά την Ρωμαϊκή εποχή σχημάτισε την στρατηγία της Καινικής.
Αναφέρονται από τον ιστορικό Τίτο Λίβιο.
Γκόργκο αλ Μοντικάνο
Το Γκόργκο αλ Μοντικάνο (ιταλικά: Gorgo al Monticano, βενετικά: Gorgo al Montegàn) είναι ιταλικός δήμος στην Επαρχία του Τρεβίζο, στην περιφέρεια του Βένετου.
Παραπομπές
Κατηγορία:Δήμοι της Επαρχίας του Τρεβίζο
Σάβα Φιλαρέτοβ
Ο Σάβα Βάλτσεβ Φιλαρέτοβ (Сава Вълчев Филаретов), (20 Οκτωβρίου 1825 - 13 Νοεμβρίου 1863) ήταν εξέχων Βούλγαρος εκπαιδευτικός και παιδαγωγός.
Γεννήθηκε στις 20 Οκτωβρίου 1825 στο χωριό Ζεράβνα του Σλίβεν, στην Οθωμανική Αυτοκρατορία. Έμαθε τα πρώτα γράμματα στο Κότελ και από το 1843 έως το 1848 δίδασκε στο Σούμεν, και στα αρχεία του Δημητράκη Χατζηπάνεβ διατηρείται η σύμβασή του για διδασκαλία. Έλαβε την ανώτατη εκπαίδευσή του στην Μεγάλη του Γένους Σχολή της Κωνσταντινούπολης, στη συνέχεια στο Λύκειο της Οδησσού (1849-1852) και στη συνέχεια αποφοίτησε από το Πανεπιστήμιο της Μόσχας. μικρογραφία|Η υπογραφή του Επέστρεψε στη, Οθωμανική ακόμα, Βουλγαρία και ξεκίνησε να εργάζεται ως δάσκαλος στη Σόφια, όπου άνοιξε το πρώτο σχολείο Θηλέων. Ο Φιλαρέτοβ αναπτύσσει ενεργό δημόσια δραστηριότητα, συμμετέχει στον εκκλησιαστικό-εθνικό αγώνα, συνεργάζεται με βουλγαρικά και ρωσικά περιοδικά και εφημερίδες.
Με τη δραστηριότητά του τράβηξε την προσοχή των Οθωμανικών αρχών το 1861 και αναγκάστηκε να εγκαταλείψει τη Σόφια και να πάει στη Ρωσία. Την ίδια χρονιά κατάφερε να επιστρέψει στη Βουλγαρία ως γραμματέας του ρωσικού προξενείου στην Αδριανούπολη.
Πέθανε από φυματίωση στο Κάιρο.
Παραπομπές
Κατηγορία:Βούλγαροι παιδαγωγοί Κατηγορία:Απόφοιτοι Μεγάλης του Γένους Σχολής
Ευρωπαϊκή αγριόγατα
Η Ευρωπαϊκή αγριόγατα (Felis silvestris silvestris) είναι ένα υποείδος της Αγριόγατας,που ζει στην Ευρώπη και είναι στενή συγγενής της κοινής γάτας, παρ' όλα αυτά είναι πολύ πιο άγρια και πολύ δύσκολα εξημερώνεται.
Περιγραφή
Μοιάζει με μια κοινή οικιακή τιγρέ γάτα, η ουρά της όμως είναι πιο παχιά και πιο μακριά. Το μήκος του σώματός της φτάνει μέχρι και το 1,2μ., ενώ παραπάνω από το μισό καταλαμβάνει η ουρά της. Ζυγίζει γύρω στα 8-9 κιλά, ενώ σε ύψος φτάνει μέχρι και τα 40 εκ. Το θηλυκό κυοφορεί για 65-70 μέρες περίπου, και γεννάει γύρω στα 5-6 μικρά, εκ των οποίων μερικά συχνά πεθαίνουν πρόωρα. Όσα ζουν, αναπτύσσονται γρήγορα και σε ηλικία ενός έτους έχουν ανεξαρτητοποιηθεί και ψάχνουν για σύντροφο.
Η αγριόγατα μπορεί να διασταυρωθεί με την οικιακή, αν και έχουν αρκετές φυσιολογικές διαφορές. Πολλά από τα υβρίδια που προκύπτουν φαίνονται σαν οικιακές γάτες, με τρίχωμα ξανθό ή γκρίζο, αλλά κληρονομούν την αγριότητα της Felis Silvestris (αγριόγατα). Ζει σε απομακρυσμένες δασικές περιοχές, ειδικά σε φυλλοβόλα δάση της Σκωτίας, της Γαλλίας, της Ιταλίας και σε ένα μεγάλο μέρος της Ρωσίας,καθώς επίσης και στην Ελλάδα. Στην Κρήτη απαντάται ένα υποείδος της Ευρωπαϊκής αγριόγατας, ο Κρητικός αγριόγατος.
Κατηγορία:Αιλουρίδες Κατηγορία:Θηλαστικά της Ευρώπης Κατηγορία:Φέλις
Κύπελλο Ελλάδος καλαθοσφαίρισης γυναικών 2021-2022
Το Κύπελλο Γυναικών της περιόδου 2021-22 είναι μια διοργάνωση γυναικείας καλαθοσφαίρισης που διεξάγεται στην Ελλάδα, η 27η επανάληψη από τη δημιουργία του θεσμού το 1995. Διοργανώτρια αρχή είναι η Ελληνική Ομοσπονδία Καλαθοσφαίρισης. Η αγωνιστική δράση ξεκίνησε στις 26 Σεπτεμβρίου 2021 και ολοκληρώθηκε στις 10 Απριλίου 2022. Τις προηγούμενες δύο χρονιές δεν αναδείχθηκε τροπαιούχος εξαιτίας των συνθηκών που δημιούργησε η Πανδημία COVID-19 στην Ελλάδα. Κυπελλούχος αναδείχθηκε Ολυμπιακός για 5η φορά στην ιστορία του, επικρατώντας στον τελικό της Ελευθερίας Μοσχάτου με 59-48.
Λεπτομέρειες διεξαγωγής
Δικαίωμα και υποχρέωση συμμετοχής στο θεσμό έχουν όλα τα σωματεία που θα συμμετέχουν την περίοδο 2021-22 στο Πρωτάθλημα της Α1 Εθνικής Κατηγορίας Γυναικών. Η συμμετοχή των ομάδων της Α2 Εθνικής είναι προαιρετική. Μετά την αποδοχή της πρόσκλησης συμμετοχής, αποχή από τη διοργάνωση στο σύνολό της, από συγκεκριμένο αγώνα ή μη συμμετοχή με το βασικό ρόστερ θα επιφέρει την ποινή της τιμωρίας δύο βαθμών από το οικείο Πρωτάθλημα της ομάδας. Η ίδια ποινή προβλέπεται για τις ομάδες που συμμετέχουν στο Κύπελλο, αλλά δεν πάρουν μέρος σε κανένα από τα τοπικά τους Πρωταθλήματα Νεανίδων ή Κορασίδων. Οι αγώνες θα διεξαχθούν με σύστημα απλού αποκλεισμού (knock-out), δηλαδή οι ηττημένοι των αγώνων θα αποκλείονται άμεσα από τις επόμενες αγωνιστικές. Η ανάδειξη του τροπαιούχου θα λάβει χώρα με Τελικό Αγώνα μεταξύ των νικητών των Ημιτελικών, χωρίς να προβλέπεται Μικρός Τελικός. Η κλήρωση των πρώτων Φάσεων έλαβε χώρα στην Αθήνα στις 19 Αυγούστου 2021.
Οι σύλλογοι Νίκη Βόλου και Σπόρτιγκ Αθηνών συμμετείχαν μεν στην κλήρωση αλλά αποχώρησαν από τα Πρωταθλήματά τους. Συνεπώς οι αγώνες τους θα κατακυρωθούν με σκορ 20-0 υπέρ της αντίπαλης ομάδας. Ο Έσπερος Λαμίας δεν κατέστη δυνατόν να αγωνιστεί στην πρεμιέρα της διοργάνωσης, βάσει οδηγίών της Υγειονομικής Επιτροπής της Γ.Γ.Α. Συνεπώς αποκλείστηκε άνευ αγώνος, χωρίς, ωστόσο, να τιμωρηθεί με απώλεια βαθμών από το οικείο του Πρωτάθλημα.
Η ανάδειξη του τροπαιούχου έγινε με εφαρμογή της διαδικασίας Final-4 που διεξήχθη στα Χανιά το τριήμερο 8-10 Απριλίου 2022. Η κλήρωση μεταξύ των τεσσάρων φιναλίστ έλαβε χώρα στις 18 Μαρτίου.
Προκριματική Φάση
Στη Φάση αυτή συμμετέχουν 23 σωματεία της Α2 Εθνικής Κατηγορίας, χωρισμένα σε δύο Ομίλους βάσει γεωγραφικών κριτηρίων.
Τελική Φάση
Το Final Four διεξήχθη στις 8 και 10 Απριλίου 2022 στο Κλειστό Γυμναστήριο Κλαδισού των Χανίων.
Εξωτερικοί σύνδεσμοι
Γυναικων 2021 2022 Κυπελλο Ελλαδος Γυναικων Κυπελλο Ελλαδος Γυναικων
Γιαννούλης Χαλεπάς
Ο Γιαννούλης Χαλεπάς (Πύργος Τήνου, 24 Αυγούστου 1851 – Αθήνα, 15 Σεπτεμβρίου 1938) ήταν ο πιο διακεκριμένος γλύπτης της νεότερης Ελλάδας, με μυθιστορηματική ζωή ανάμεσα στην τρέλα και τον θρίαμβο. μικρογραφία|Το σπίτι του Χαλεπά στην [[Τήνος|Τήνο]]
Βιογραφία
Ο Γιαννούλης Χαλεπάς ήταν γόνος οικογένειας φημισμένων Τηνίων μαρμαρογλυπτών. Ο πατέρας του, Ιωάννης, και ο θείος του είχαν μεγάλη οικογενειακή επιχείρηση μαρμαρογλυπτικής με παραρτήματα στο Βουκουρέστι, την Σμύρνη και τον Πειραιά. Ο Γιαννούλης, ο μεγαλύτερος από τα πέντε αδέλφια του, είχε έφεση στην μαρμαρογλυπτική και βοηθούσε τον πατέρα του στα έργα που ετοίμαζε ο τελευταίος για διάφορες εκκλησίες. Οι γονείς του τον προόριζαν για έμπορο, αλλά ο ίδιος τελικά αποφάσισε να σπουδάσει γλυπτική.
μικρογραφία|Ένα από τα πιο ονομαστά γλυπτά του Γιαννούλη Χαλεπά, η [[Η Κοιμωμένη του Χαλεπά|Κοιμωμένη, στον τάφο της Σοφίας Αφεντάκη στο Α' Νεκροταφείο Αθηνών]] Το 1876 επέστρεψε στην Αθήνα, όπου άνοιξε δικό του εργαστήριο. Το 1877 ολοκλήρωσε στο μάρμαρο τον Σάτυρο που παίζει με τον Έρωτα, και τον ίδιο χρόνο άρχισε να δουλεύει το πιο διάσημο γλυπτό του, την Κοιμωμένη για τον τάφο της Σοφίας Αφεντάκη στο Α΄ Νεκροταφείο Αθηνών. Την Κοιμωμένη του από το πήλινο πρόπλασμα την μετέφεραν αργότερα με το γλύφανό τους στο μάρμαρο οι μαρμαρογλύπτες Χαμηλός και Αλεξάκης.
Τον χειμώνα του 1877 προς 1878, ο Χαλεπάς υπέστη νευρικό κλονισμό. Χωρίς κανέναν προφανή λόγο, άρχισε να καταστρέφει έργα του, ενώ επιχείρησε κατ' επανάληψη να αυτοκτονήσει. Σήμερα γνωρίζουμε ότι τα αίτια της ψυχασθένειάς του ήταν η τελειομανία του, η υπερκόπωση από την αδιάκοπη εργασία και ένας ατυχής έρωτας για μία νεαρή συμπατριώτισσά του, που την ζήτησε σε γάμο και οι γονείς της αρνήθηκαν να του την δώσουν. Ωστόσο, εκείνη την εποχή, με την ψυχολογία και την ψυχιατρική ακόμα στα πρώτα τους στάδια, οι γονείς του Χαλεπά και οι γιατροί δεν μπορούσαν να καταλάβουν τα βαθύτερα αίτια της ψυχασθένειας του νεαρού γλύπτη. Έτσι οι γονείς του τον έστειλαν ταξίδι στην Ιταλία, για να συνέλθει, αλλά η θεραπεία ήταν μόνο πρόσκαιρη. Με την επιστροφή του στην Ελλάδα άρχισαν ξανά τα συμπτώματα: καταβύθιση στην σιωπή, απομόνωση, παραμιλητό και αναίτιο γέλιο.
Καθώς η κατάστασή του επιδεινώνονταν συνεχώς, το 1888, οι γιατροί διέγνωσαν «άνοια» και οι δικοί του αποφάσισαν να τον κλείσουν στο Δημόσιο Ψυχιατρείο της Κέρκυρας. Στο ψυχιατρείο, ο Χαλεπάς αντιμετωπίστηκε με τον σκληρό τρόπο που αντιμετώπιζαν όλους τους ψυχασθενείς την εποχή εκείνη: οι γιατροί και οι φύλακες είτε του απαγόρευαν να σχεδιάζει και να πλάθει, είτε του κατέστρεφαν οτιδήποτε εκείνος είχε δημιουργήσει και είχε κρύψει στο ερμάριό του. Λέγεται πως από όσα προσπάθησε να δημιουργήσει μέσα στο ψυχιατρείο ένα μόνον έργο σώθηκε, κλεμμένο από κάποιον φύλακα και παραπεταμένο στα υπόγεια του ιδρύματος, όπου ξαναβρέθηκε τυχαία το 1942.
Το 1901 πέθανε ο πατέρας του και έναν χρόνο μετά η μητέρα του πήγε στο ψυχιατρείο, για να τον πάρει πίσω μαζί της στον Πύργο της Τήνου. Στην Τήνο έζησε υπό την αυστηρή επιτήρηση της μητέρας του, η οποία πίστευε ότι ο γιος της τρελάθηκε από την τέχνη. Για τον λόγο αυτό, η μητέρα του δεν του επέτρεπε να ασχοληθεί ξανά με την γλυπτική, σε σημείο που, αν εκείνος έφτιαχνε κάτι στοιχειώδες με κάρβουνο ή πηλό, εκείνη το κατέστρεφε.
Όταν πέθανε η μητέρα του το 1916, ο Χαλεπάς είχε ξεκόψει παντελώς από την τέχνη του. Ζούσε πάμφτωχος βοσκώντας πρόβατα και φέροντας το βαρύ στίγμα του τρελού του χωριού. Βρήκε ωστόσο το κουράγιο και άρχισε ξανά να ασχολείται με την γλυπτική. Τα μέσα που διέθετε ήταν παντελώς πρωτόγονα και το επαρχιακό περιβάλλον εχθρικό προς κάθε αλαφροΐσκιωτο, αλλά εκείνος με πείσμα άρχισε να δημιουργεί, για να κερδίσει τον χαμένο χρόνο.
Το 1923, ο Θωμάς Θωμόπουλος, καθηγητής στο Εθνικό Μετσόβιο Πολυτεχνείο και θαυμαστής του Χαλεπά, αντέγραψε σε γύψο πολλά έργα του γλύπτη για να τα παρουσιάσει στην Ακαδημία Αθηνών το 1925. Η έκθεση αυτή είχε ως αποτέλεσμα να βραβευθεί ο γλύπτης το 1927 με το Αριστείο των Τεχνών. Το γνήσιο ταλέντο του αλλά και η φήμη του τρελού γλύπτη που ξαναβρήκε τα λογικά του τον καθιέρωσαν ως τον «Βαν Γκογκ», τον «Ροντέν» ή τον «Πικάσο» των νεωτεριστών καλλιτεχνών. Το 1928 πραγματοποιήθηκε δεύτερη έκθεση έργων του στο Άσυλο Τέχνης, και το 1930, με την επιμονή μιας ανεψιάς του, ο γλύπτης αποφάσισε να εγκατασταθεί στην Αθήνα.
Έζησε τα τελευταία χρόνια της ζωής του κοντά στους δικούς του, πάντα δημιουργικός και «μέσα στην πανελλήνια δόξα».
Το έργο του
Ο Γιαννούλης Χαλεπάς ήταν και παραμένει μια κορυφαία μορφή στην νεότερη ελληνική Τέχνη. Τα έργα του — εκ των οποίων περισώθηκαν περίπου 150 — είναι κλασικά στην σύλληψή τους. Ωστόσο, κατά τον Στάντη Ρ. Αποστολίδη, η γεωμετρικότητα αυτών των έργων προϊδεάζει νεοτερικές τάσεις.
Εκείνο πάντως που μπορεί να εκτιμήσει και ο πιο ανίδεος παρατηρητής των γλυπτών του Χαλεπά είναι η εκφραστικότητα των προσώπων και των σωμάτων — είτε πρόκειται για έναν σάτυρο, είτε για τη Μήδεια με τα παιδιά της, είτε πρόκειται για την νεαρή Κοιμωμένη. Από αυτή την άποψη ο Χαλεπάς στέκεται ισάξιος ενός Ροντέν. Το έργο του Σάτυρος που παίζει με τον Έρωτα (1877) είναι φτιαγμένο από μάρμαρο ύψους 1,35 μ. και βρίσκεται στην Εθνική Γλυπτοθήκη στην Αθήνα. Σ' αυτό το νεανικό έργο του ο Χαλεπάς συνδυάζει την παράδοση της αρχαίας ελληνικής γλυπτικής με στοιχεία από το ρομαντισμό και το ρεαλισμό.
Από την άλλη πλευρά, αυτά που έλεγαν οι νεωτεριστές καλλιτέχνες και τεχνοκριτικοί του Μεσοπολέμου — πως ήταν πρωτοπόρος σαν τον Πικάσο και τους κυβιστές και άλλα όμοια — μοιάζουν μάλλον υπερβολικά. Το γιατί ειπώθηκαν αυτές οι υπερβολές, θα πρέπει μάλλον να το αποδώσουμε στην προσπάθεια των νεωτεριστών να εδραιώσουν την δική τους στροφή προς την ψυχανάλυση, τον υπερρεαλισμό και όλες τις παρόμοιες καλλιτεχνικές τάσεις μέσα από το παράδειγμα του «αναρρώσαντος φρενοβλαβούς» Χαλεπά. Πάντως η νεοελληνική γλυπτική βρήκε την κορυφαία έκφρασή της στο έργο του Γιαννούλη Χαλεπά, που εξελίχτηκε αργότερα σε έναν εντελώς προσωπικό δημιουργό μοναδικής ποιότητας.
Ψηφιακό αρχείο ΕΡΤ
Κατηγορία:Έλληνες γλύπτες Κατηγορία:Ενταφιασμοί στο Πρώτο Νεκροταφείο Αθηνών
Βαλκανικοί Αγώνες Στίβου 2015
Οι Βαλκανικοί Αγώνες Στίβου 2015 έγιναν στο Πιτέστι της Ρουμανίας στις 1 και 2 Αυγούστου. Νικήτρια στη βαθμολογία αναδείχθηκε η Ρουμανία τόσο στους άνδρες όσο και στις γυναίκες.
Λεπτομέρειες
Στους αγώνες μετείχαν αθλητές και αθλήτριες από 16 χώρες καθώς μετείχε για πρώτη φορά το Ισραήλ που έγινε η 16η χώρα-μέλος της Βαλκανικής Αθλητικής Συνομοσπονδίας (ABAF). Το αγωνιστικό πρόγραμμα δεν άλλαξε. Διεξήχθησαν είκοσι αγωνίσματα ανδρών-γυναικών.
Η Ρουμανία πήρε την πρώτη θέση στη βαθμολογία και κατέκτησε τα περισσότερα συνολικά μετάλλια: 28 (5-11-12). Πολυνίκης αναδείχθηκε η Τουρκία με 9 νίκες, 17 μετάλλια συνολικά (9-4-4), καθώς ήταν πολυνίκης στους άνδρες με 6 χρυσά. Ακολούθησε η Σλοβενία με 7 νίκες, 10 μετάλλια (7-2-1), που ήταν πολυνίκης στις γυναίκες με 4 νίκες. Έπονται Ελλάδα με 15 (3-8-4) και Βουλγαρία με 14 (5-4-5) μετάλλια.
Βαλκανικά πρωταθλήματα 2015
Εκτός από τους Βαλκανικούς Αγώνες Ανδρών-Γυναικών, το 2015 διεξήχθησαν ή έχουν προγραμματιστεί τα ακόλουθα βαλκανικά πρωταθλήματα:
Ανδρών
* Διεξήχθησαν ξεχωριστά πρωταθλήματα.
** Στην ομαδική βαθμολογία συνυπολογίστηκαν τα αποτελέσματα των 10χλμ νέων ανδρών και 10χλμ εφήβων. Η Τουρκία ήταν πρώτη και στη συνολική βαθμολογία του βάδην (Α-Γ) με 53β.
Γυναικών
* Διεξήχθησαν ξεχωριστά πρωταθλήματα.
** Στην ομαδική βαθμολογία συνυπολογίστηκαν τα αποτελέσματα των 10χλμ νέων γυναικών και 5χλμ νεανίδων. Στη συνολική βαθμολογία του βάδην (Α-Γ) πρώτη ήταν η Τουρκία με 53β.
Βαθμολογία
* Λείπουν τα αποτελέσματα της σφαίρας.
Πηγές
Κατηγορία:Βαλκανικοί Αγώνες Στίβου Κατηγορία:Στίβος το 2015 Βαλκανικοί Αγώνες Στίβου 2015
Απάμεια Θράκης
Η Απάμεια ήταν αρχαία πόλη της Θράκης που απείχε τρία μίλια από τα χερσαία τείχη της Κωνσταντινουπόλεως. Από το όνομα συμπεραίνει κανείς ότι κτίστηκε προς τιμήν κάποιας Απάμης από τον βασιλικό οίκο των Σελευκιδών.
Σύμφωνα με τον ιστορικό Νικήτα Χωνιάτη (σελ. 668) το όνομα της πόλεως παρεφθάρη σε Αφάμεια από τον 12ο αιώνα. Ο Καντακουζηνός (τόμ. Η, σελ. 518) αναφέρει ότι στην εποχή του (14ος αιώνας) υπήρχε ένα κατεστραμμένο φρούριο στην πόλη, για το οποίο διέταξε την ανακατασκευή του και εγκατάσταση φρουράς :"Κελεύσας δε Απάμειαν φρούριον τι κατεστραμμένον τειχισθήναι και στρατόν καταλιπείν εν Ρηγίω, Απαμειίχ και Εμπυρίτη".
Κατά την μαρτυρία του Νικήτα Χωνιάτη (σελ. 644), στην πόλη υπήρχαν ανάκτορα, όπως αποδεικνύεται από τα κολοσσιαία θεμέλια πολλών βυζαντινών μνημείων που βρέθηκαν κοντά σε βασιλικό υφασματοπωλείο. Ο Σκαρλάτος Βυζάντιος (Κωνσταντινούπολις, τόμ. Α, σελ. 320), αναφέρει κάποιο κίονα μήκους 15 πήχεων, υποθέτοντας ότι ανήκε είτε στον ναό του Αγίου Θεοδώρου, είτε στα ανάκτορα της πόλεως.
Σε ανέκδοτο ποίημα του Μανουήλ Φίλη (που το αναφέρει ο Μ. Γεδεών) αναφέρεται ότι: Μονή Λαύρα πρόσοικος του Βυζαντίου, εν Αφαμεία και στύλος Συμεών του Στυλίτου. Πιθανόν η Λαύρα αυτή να ήταν έξω από το Επταπύργιο και ο στύλος να είναι αυτός που η παράδοση θέλει να ανήκει στον άγιο Συμεών τον Στυλίτη. (Μ. Γεδεών, έγγραφοι λίθοι και κεράμια εν τη Εκκλησιαστική Αληθεία, έτος IX, σελ. 413).
Πηγές
Κατηγορία:Πόλεις της αρχαίας Θράκης Κατηγορία:Ελληνιστικές πόλεις
Μαρίγια Ούγιεβιτς-Γκαλέτοβιτς
μικρογραφία|Στόχος II (1981) — [[Μουσείο Σύγχρονης Τέχνης του Ζάγκρεμπ ]] μικρογραφία|Στόχος II,πλευρική άποψη Η Μαρίγια Ούγιεβιτς-Γκαλέτοβιτς (Κροατικά: Marija Ujević Galetović, Ζάγκρεμπ 20 Οκτωβρίου 1933 -13 Μαρτίου 2023) ήταν Κροάτισσα καλλιτέχνιδα που ασχολήθηκε κύρια με τη γλυπτική, αλλά και με τη ζωγραφική. Έως το θάνατό της έζησε και εργάστηκε στο Ζάγκρεμπ Κροατίας.
Το έργο και η καλλιτεχνική της καριέρα
Το έργο της περιλαμβάνει πορτρέτα και φιγούρες. Σπούδασε γλυπτική στην Κεντρική Σχολή Τέχνης και Σχεδίου στο Λονδίνο. Από το 1987 διδάσκει στην Ακαδημία Καλών Τεχνών του Πανεπιστημίου του Ζάγκρεμπ, όπου διορίστηκε τακτική καθηγήτρια το 1995. Είναι, επίσης, ενεργό μέλος της Κροατικής Ακαδημίας Επιστημών και Τεχνών. Είναι η δημιουργός πολλών γλυπτών εξωτερικών και εσωτερικών χώρων στα οποία περιλαμβάνονται τα γλυπτά στις πόλεις: Βιροβίτιτσα, Βρσαρ, Ζάγκρεμπ, Μαρίγια Μπιστρίτσα, Σίνι, Τσρες, Ριέκα, Όσιγιεκ, Λάμπιν, Βισόκο, Μπίχατς και Νόβι Σαντ. Στα αξιοσημείωτα δημόσια γλυπτά της περιλαμβάνονται τα: Μνημείο για τον Μιροσλάβ Κρλέζα στο Όσιγιεκ, Μνημείο για τον Μιροσλάβ Κρλέζα στο Ζάγκρεμπ, Μνημείο για τον Αουγκούστ Σένοα στο Ζάγκρεμπ, το γλυπτό του Δρομέα στο ανάχωμα του Ποταμού Σάβος στο Ζάγκρεμπ, Μνημείο για τον Φρανέ Πέτριτς στο Τσρες, Μνημείο για τον Γιάκοβ Γκότοβατς στο Όσορ και το Μνημείο για τον Στέριγια Πόποβιτς στο Νόβι Σαντ.
Αναφορές
Κατηγορία:Σύγχρονοι καλλιτέχνες Κατηγορία:Καλλιτέχνιδες Κατηγορία:Πολιτισμός της Κροατίας
Batman
Ο Μπάτμαν (αγγλικά: Batman - Άνθρωπος Νυχτερίδα) είναι ένας φανταστικός χαρακτήρας και υπερήρωας βιβλίων κόμικς της αμερικανικής DC Comics. Δημιουργήθηκε από τους αμερικανούς συγγραφείς Μπομπ Κέιν και Μπιλ Φίνγκερ. Ο Μπάτμαν (Batman) έχει εμφανιστεί και σε πολλά άλλα μέσα, όπως τηλεόραση, κινηματογράφος και βιντεοπαιχνίδια. Αναφέρεται και με άλλες προσφωνήσεις, όπως ο Σκοτεινός Ιππότης (Dark Knight) και ο Σπουδαιότερος ντεντέκτιβ του Κόσμου (World's Greatest Detective) .
Στις σειρές κινουμένων σχεδίων, τη φωνή τους στον Batman έχουν δανείσει, μεταξύ άλλων, οι Κέβιν Κόνροϊ, Ρίνο Ρομάνο, Άντονι Ρουιβιβάρ, Πίτερ Γουέλερ, Μπρους Γκρίνγουντ, Τζέισον Ο'Μάρα, Γουίλ Αρνέτ και Μαρκ Χάμιλ.
Στις κινηματογραφικές ταινίες και στις τηλεοπτικές σειρές, τον Batman ενσάρκωσαν οι Λιούις Γουίλσον, Ρόμπερτ Λόουρι, Άνταμ Γουέστ, Μάικλ Κίτον, Βαλ Κίλμερ, Τζορτζ Κλούνεϊ, Κρίστιαν Μπέιλ, Μπεν Άφλεκ και Ρόμπερτ Πάτινσον.
Ιστορία
Στις αρχές του 1939, η επιτυχία του Superman στο Action Comics ώθησε τους εργαζόμενους της εταιρείας National Comics Publications (Εθνικές Εκδόσεις Κόμιξ) (μετέπειτα DC Comics) να αναζητήσει περισσότερους υπερήρωες για τους τίτλους της. Ως απάντηση, ο Μπομπ Κέιν δημιούργησε τον χαρακτήρα με όνομα "the Bat-Man" ("Ο Άνθρωπος - Νυχτερίδα").
Η πρώτη εμφάνιση του Batman έγινε τον Μάιο του 1939 στο τεύχος 27 του περιοδικού Detective Comics. Ο χαρακτήρας έγινε τόσο δημοφιλής που την άνοιξη του 1940 δημοσιεύθηκε το πρώτο περιοδικό με βάση τον χαρακτήρα με τίτλο Batman #1.
Βιογραφία
Ο Μπρους Γουέιν (Bruce Wayne) γεννήθηκε στις 18 Μαΐου 1987 και στην ηλικία των 8 ετών είδε τους γονείς του να δολοφονούνται υποχθόνια μπροστά του από τον κλέφτη Joe Chill.
Ενήλικας πλέον, ο πολυδισεκατομμυριούχος Μπρους έγινε ο αυτόκλητος τιμωρός Batman. Αντίθετα με τους περισσότερους υπερήρωες, δεν διαθέτει υπερφυσικές δυνάμεις, ωστόσο είναι έξυπνος, γυμνασμένος και εκπαιδευμένος σε διάφορες πολεμικές τέχνες. Ακόμα, έχει στην κατοχή του γκάτζετ, τα οποία χρησιμοποιεί εναντίον των εχθρών του.
Η κάπα, η μάσκα και η στολή του, καθώς και η εμφάνιση που μοιάζει με νυχτερίδας, αποτελούν σημαντικό μέρος του συνολικού εξοπλισμού του.
Ο Μπάτμαν, ως ανήλικος Μπρους Γουέιν, βρήκε κάποτε μια σπηλιά, στην οποία είδε κάποιες νυχτερίδες να πετάνε. Έτσι η νυχτερίδα έγινε το πλάσμα που τον ενέπνευσε. Γύρισε ανά τον κόσμο προκειμένου να μάθει πολεμικές τέχνες και να μάθει πώς να νικήσει τους φόβους του και να τους χρησιμοποιήσει προς όφελός του.
Άλλα μέσα
Ο Μπάτμαν από το 1989 έχει εμφανιστεί στις ταινίες Batman, Batman Returns, Batman Forever, Batman and Robin, Batman Begins, The Dark Knight, The Dark Knight Rises, Βatman v Superman: The Dawn of Justice, Justice League και Zack Snyder's Justice League. Επίσης έχει εμφανιστεί σε διάφορες σειρές κινουμένων σχεδίων, σε βιντεοπαιχνίδια όπως το Batman: Arkham Asylum, Batman: Arkham City και Batman: Arkham Knight  , καθώς και σε πολλά graphic novels, όπως το Βatman: Year One, το Βatman: Long Halloween, καθώς και το Βatman: The Dark Knight Returns του Φρανκ Μίλερ, όπου ένας ώριμος Μπρους Γουέιν επανέρχεται στην ενεργή δράση για να αντιμετωπίσει τον Superman.
Οι σημαντικότεροι εχθροί του Batman είναι οι Ra'ς αλ Γκουλ, ο ψυχοπαθής και σαδιστής Joker, η Catwoman, ο Two-Face, ο Penguin, ο Riddler, η Poison Ivy, ο Mr. Freeze, ο Scarecrow, ο Bane, ο Clayface και η οργάνωση Black Glove. Ο Joker θεωρείται ως ο μεγαλύτερος και εμβληματικότερος κακός του Batman.
Τράπα
thumb|right|310px|Τράπα, το είδος πλέουσα thumb|310px|Ο καρπός της τράπας, το νεροκάστανο Η τράπα (επιστ. Τράπα η πλέουσα, Τράπη η νηχομένη, Trapa natans) είναι μονοετές, δικότυλο, ιθαγενές, υδρόβιο, αγγειόσπερμο φυτό και ανήκει στην οικογένεια των Τραποειδών. Τη βρίσκει κανείς στην Ευρώπη, Ασία ,και Αφρική.
Batman
Κυκλοφορία στην Ελλάδα
thumb|Πρώτη Εμφάνιση του Ανθρώπου Νυχτερίδα Υπεράνθρωπα #19 Στην Ελλάδα πρωτοεμφανίστηκε στο τεύχος Υπεράνθρωπα #19 ως ο Άνθρωπος Νυχτερίδα, μέσα από την ιστορία ότι ο Μπρους Γουέιν κρίνεται ένοχος και θα εκτελεστεί και παρουσιάζεται το Παιδί Θαύμα - Ρόμπιν και τη Γυναίκα-Νυχτερίδα να προσπαθούν να τον βοηθήσουν. Μετά από λίγα τεύχη, άλλαξε όνομα και έγινε ο Νυχτερίδας, και συνεχίστηκε έως το τέλος των εκδόσεων των κόμικ της DC από τις Εκδόσεις Ατλαντίς.
Τράπα
Σε πολλές περιοχές καλλιεργείται για τον πλούσιο σε άμυλο καρπό της. Αυτός έχει πολύ περίεργο σχήμα και μοιάζει με κεφάλι βουβαλιού, με πολύ σκληρό περίβλημα, γνωστό με το όνομα νεροκάστανο.
Batman
Κυκλοφορία στην Ελλάδα
Τη δεκαετία του 1980, η εκδοτική Anglo - Hellenic Agency εξέδιδε ξανά τεύχη με τον χαρακτήρα ως Μπάτμαν, έχοντας, πλέον, τα δικαιώματα της DC Comics. Αργότερα, τα δικαιώματα πέρασαν από τις εκδόσεις Μοντέρνοι Καιροί και πλέον ο Σκοτεινός Ιππότης εμφανίζεται στις συλλογές που εκδίδει η εκδοτικές Anubis και Οξύ.
Τράπα
Τα νεροκάστανα τρώγονται βραστά ή γίνονται και κονσέρβα ενώ σε κάποιες περιοχές της Ινδίας ακόμη και αλεύρι. Στην Ελλάδα βρίσκουμε το είδος Trapa natans με επιπλέοντα και βυθισμένα φύλλα, μακριά και ριζόμορφα, ή σε σχήμα ρόδας με μήκος έως 10 εκατοστά. Ο καρπός έχει διάμετρο 2,5 έως 5 εκατοστά.
Batman
Εκδόσεις
Οι κυριότερες ιστορίες του με χρονολογική σειρά στη διήγηση είναι:
Εξωτερικοί σύνδεσμοι
Κατηγορία:Batman Κατηγορία:Υπερήρωες της DC Comics Κατηγορία:Κόμικς που έγιναν βιντεοπαιχνίδια Κατηγορία:Κόμικς που έγιναν τηλεοπτικές σειρές Κατηγορία:Κόμικς που έγιναν ταινίες Κατηγορία:Χαρακτήρες που δημιουργήθηκαν από τον Μπομπ Κέιν
Μεγάλη Σύνθλιψη
μικρογραφία| Κινούμενη αναπαράσταση μιας ενδεχόμενης Μεγάλης Σύνθλιψης Η Μεγάλη Σύνθλιψη είναι ένα υποθετικό σενάριο για την κατάληξη του σύμπαντος κόσμου, Τα στοιχεία, πάντως, αποκλείουν την υλοποίηση του σεναρίου. Αντίθετα, οι αστρονομικές παρατηρήσεις δείχνουν ότι η διαστολή του σύμπαντος επιταχύνεται, αντί να επιβραδύνεται από τη βαρύτητα, υποδηλώνοντας ότι το σύμπαν είναι πολύ πιο πιθανό να καταλήξει σε θερμικό θάνατο.
Υπόβαθρο
Σύμφωνα με το σενάριο της Μεγάλης Σύνθλιψης, η πυκνότητα της ύλης σε όλο το σύμπαν είναι αρκετά υψηλή ώστε η βαρυτική έλξη να υπερνικήσει την επέκταση που ξεκίνησε με τη Μεγάλη Έκρηξη. Η κοσμολογία FLRW μπορεί να προβλέψει εάν η διαστολή θα σταματήσει τελικά με βάση τη μέση θερμική αξία, τον Νόμο του Χαμπλ και την κοσμολογική σταθερά. Εάν η μετρική διαστολή σταματήσει, τότε αναπόφευκτα θα ακολουθήσει συστολή, επιταχυνόμενη όσο περνά ο χρόνος, κάτι που θα οδηγήσει το σύμπαν σε ένα είδος βαρυτικής κατάρρευσης.
Πειραματικά στοιχεία στα τέλη της δεκαετίας του 1990 και στις αρχές της δεκαετίας του 2000 (δηλαδή η παρατήρηση μακρινών σουπερνόβα ως τυπικά κεριά, και η καλά λυμένη χαρτογράφηση του κοσμικού υποβάθρου μικροκυμάτων ) οδήγησαν στο συμπέρασμα ότι η διαστολή του σύμπαντος δεν επιβραδύνεται από βαρύτητα αλλά αντίθετα επιταχύνεται. Το Νόμπελ Φυσικής του 2011 απονεμήθηκε σε ερευνητές που συνέβαλαν στην πραγματοποίηση αυτής της ανακάλυψης.
Ο φυσικός Ρότζερ Πένροουζ προώθησε μια γενική θεωρία βασισμένη στη σχετικότητα που ονομάζεται σύμμορφη κυκλική κοσμολογία στην οποία το σύμπαν διαστέλλεται έως ότου όλη η ύλη διασπαστεί και μετατραπεί σε φως. Δεδομένου ότι τίποτα στο σύμπαν δεν θα είχε καμία κλίμακα χρόνου ή απόστασης που να σχετίζεται με αυτό, γίνεται πανομοιότυπο με τη Μεγάλη Έκρηξη. Οι Πένροουζ και Γκουρζαντιάν θεώρησαν ότι τα σημάδια της σύμμορφης κυκλικής κοσμολογίας θα μπορούσαν ενδεχομένως να αναζητηθύν στην ακτινοβοία υποβάθρου.
Συνέπειες
Σύμφωνα με μια θεωρία του Πολ Ντέιβις, η Μεγάλη Σύνθλιψη συμβαίνει περίπου ανά 100 δισεκατομμύρια χρόνια. Στο μοντέλο του, το σύμπαν που συστέλλεται θα εξελισσόταν περίπου όπως η φάση διαστολής αντίστροφα. Πρώτα, τα σμήνη γαλαξιών και μετά οι γαλαξίες θα ενώνονταν και η θερμοκρασία της ακτινοβολίας υποβάθρου (CMB) θα άρχιζε να αυξάνεται καθώς τα φωτόνια CMB μετατοπίζονται προς το ερυθρό. Τα αστέρια τελικά θα πλησίαζαν τόσο πολύ που θα αρχίσουν να συγκρούονται μεταξύ τους. Μόλις το CMB γίνει θερμότερο από τα αστέρια τύπου Μ (περίπου 500.000 χρόνια πριν από τη Μεγάλη Σύνθλιψη στο μοντέλο του Ντέιβις), δεν θα μπορούν πλέον να εκπέμπουν τη θερμότητά τους και θα μαγειρεύονται μόνοι τους μέχρι να εξατμιστούν. Αυτό συνεχίζεται για τα διαδοχικά θερμότερα αστέρια έως ότου τα αστέρια τύπου Ο εξαφανιστούν περίπου 100.000 χρόνια πριν από τη Μεγάλη Σύνθλιψη. Τα τελευταία λεπτά, η θερμοκρασία του σύμπαντος θα ήταν αυξημένη τόσο που τα άτομα και οι ατομικοί πυρήνες θα διαλύονταν και θα απορροφούνταν σε ήδη συνενωμένες μαύρες τρύπες. Την ώρα της Μεγάλης Σύνθλιψης, όλη η ύλη στο σύμπαν θα συνθλίβονταν σε μια απείρως καυτή, απείρως πυκνή βαρυτική μοναδικότητα παρόμοια με τη Μεγάλη Έκρηξη. Η Μεγάλη Σύνθλιψη μπορεί να ακολουθηθεί από μία νέα Μεγάλη Έκρηξη, δημιουργώντας ένα νέο σύμπαν.
Εξωτερικοί σύνδεσμοι
Κατηγορία:Φυσική κοσμολογία Κατηγορία:Σελίδες με μη επιθεωρημένες μεταφράσεις
Μικρή Ελένη
Η μικρή Ελένη είναι παιδικό παραδοσιακό τραγούδι - παιχνίδι. Τα παιδιά σχηματίζουν ένα κύκλο και στο κέντρο του κύκλου κάθεται ένα παιδί που παίρνει εκείνη τη στιγμή το όνομα της μικρής Ελένης που προσποιείται ότι κλαίει. Τα υπόλοιπα παιδιά γυρνούν γύρω γύρω τραγουδώντας: "Η μικρή Ελένη κάθεται και κλαίει γιατί δεν την παίζουν οι φιλενάδες της. Σήκω επάνω, κλείσε τα ματάκια σου και πιάσε όποιον θες."
Μόλις τελειώσει το τραγούδι, η μικρή Ελένη σηκώνεται όρθια με κλειστά μάτια, υψώνει το κεφάλι κατά τον ήλιο κι έπειτα, ψηλαφιστά, πλησιάζει ένα από τα παιδιά του κύκλου και διαλέγει ένα στην τύχη. Το παιδί που διάλεξε η μικρή Ελένη παίρνει τη θέση της στο κέντρο του κύκλου και το παιχνίδι ξαναρχίζει. Τα παιδιά συνεχίζουν τραγουδώντας:
Η μικρή Ελένη
κάθεται και κλαίει
ποιος δεν την παίζει
φίλοι αδελφοί.
Σήκω απάνω
κλείσε τα ματάκια σου
κοίταξε τον ήλιο
και ποιον χαιρέτισε!
τα μάτια κλείσε
τον ήλιο κοίτα
κι αποχαιρέτισε!
Παραπομπές
Κατηγορία:Παραδοσιακά παιδικά παιχνίδια
Πυραζόλιο
Το πυραζόλιο είναι αζωτούχος αρωματική ετεροκυκλική οργανική ένωση με τον τύπο (CH)3N(NH). Ανήκει στην τάξη των αλκαλοειδών και έχει τη μορφή άχρωμου στερεού. Έχει δύο γειτονικά άτομα αζώτου στον πενταμελή δακτύλιό της (θέσεις 1 και 2) και είναι ισομερής ένωση του ιμιδαζολίου, το οποίο έχει δύο άτομα αζώτου στις θέσεις 1 και 3. Με τον γενικό όρο πυραζόλια χαρακτηρίζονται ενώσεις που περιέχουν τον δακτύλιο του πυραζολίου στο μόριό τους.
Σύνθεση
Μια κλασική σύνθεση του πυραζολίου είναι η σύνθεση Pechmann (Πέχμαν), με αντίδραση μεταξύ διαζωμεθανίου και ακετυλενίου. Με ανάλογες αντιδράσεις τύπου Pechmann (1,3-διπολική κυκλοπροσθήκη διαζωνιακού άλατος σε ένωση με ακόρεστο δεσμό άνθρακα–άνθρακα) παρασκευάζονται υποκατεστημένα παράγωγα του πυραζολίου.
Μια εναλλακτική συνθετική μέθοδος περιλαμβάνει την αντίδραση α,β-ακόρεστων αλδεϋδών με υδραζίνη: πρόκειται για αντίδραση συμπύκνωσης, κατά την οποία πρώτα σχηματίζεται ο πενταμελής δακτύλιος με απώλεια ενός μορίου νερού και στη συνέχεια το πυραζόλιο λαμβάνεται με αφυδρογόνωση του ενδιάμεσου προϊόντος.
Χρήσεις
Ο πυραζολικός δακτύλιος είναι τμήμα πολλών φαρμάκων, όπως αναλγητικά, αντιφλεγμονώδη, κλπ.
Στη συνθετική χημεία, και ειδικότερα στην χημεία ενώσεων συναρμογής, το πυραζόλιο αποτελεί συστατικό του τρις(πυραζολυλο)βορικού συναρμοτή (συντομογραφικά Tp):
180px|Struktur des Tris(pyrazol)borat-Anions
Δείτε επίσης
Κατηγορία:Αρωματικές ενώσεις Κατηγορία:Οργανικές ετεροκυκλικές ενώσεις Κατηγορία:C3 Κατηγορία:Αλκαλοειδή Κατηγορία:Αζόλες
Dear Land of Guyana, of Rivers and Plains
Το Dear Land of Guyana, of Rivers and Plains  είναι ο εθνικός ύμνος στη Γουιάνα. Επιλέχθηκε έναν μήνα προτού γίνει ανεξάρτητη χώρα, το 1966. Οι στίχοι είναι του Άρτσιμπαλντ Λέοναρντ Λιούκερ και η μουσική του Ρόμπερτ Σίριλ Γκλάντστοουν Πότερ.
Εξωτερικοί σύνδεσμοι
Κατηγορία:Εθνικοί ύμνοι Κατηγορία:Εθνικά σύμβολα της Γουιάνας
Έντμουντ ο Σιδηρόπλευρος
thumb|right|200px|Η σύγκρουση του Έντουμντ του Σιδηρόπλευρου με τον Κνούτο στη μάχη του Ασσαντάν όπως περιγράφεται από τον Ματθαίο των Παρισίων. Ο Έντμουντ ο σιδηρόπλευρος (Edmund Ironside, 990 – 30 Νοεμβρίου 1016) βασιλιάς του Ουέσσεξ και της Αγγλίας (23 Απριλίου 1016 - 30 Νοεμβρίου 1016) ήταν τρίτος γιος και διάδοχος του Έθελρεντ του Ουέσσεξ από την πρώτη σύζυγο του Ελφγκίφου της Υόρκης κόρης του κόμη Θόρεντ της Νορθούμπριας. Ονομάστηκε "Σιδηρόπλευρος" λόγω των απίστευτων προσπαθειών που έκανε πέρα από τις δυνατότητες του προκειμένου να αντιμετωπίσει την εισβολή των Δανών του Κνούτου. Ο Έντμουντ έγινε διάδοχος στον θρόνο του πατέρα του μετά τον πρόωρο θάνατο τους δυο μεγαλύτερων αδελφών του Έθελσταν Έθελινγκ και Έκγκμπερτ Έθελινγκ, είχε και πολλά νεώτερα αδέλφια όπως ο Έαντρεντ Έθελινγκ, ο Έντουιγκ Έθελινγκ, ο Έντγκαρ Έθελινγκ ο πρεσβύτερος και τέσσερις αδελφές οι οποίες έγιναν μοναχές. Η μητέρα του Έντμουντ Ελφγκίφου πέθανε (1000) και ο πατέρας του παντρεύτηκε σε δεύτερο γάμο του την Έμμα της Νορμανδίας με την οποία απέκτησε δυο ετεροθαλείς αδελφούς τον Εδουάρδος τον Ομολογητή, τον Άλφρεντ Έθελινγκ και μια ετεροθαλή αδελφή την Γκόντα της Αγγλίας.
Παιδική ηλικία
Ο Έντμουντ και τα αδέλφια του είχαν τρομοκρατηθεί από τις φιλοδοξίες της θετής τους μητέρας Έμμας της Νορμανδίας η οποία είχε βάλει στόχο να τους αποκλείσει από τη διαδοχή για λογαριασμό των δυο δικών της γιων. Τα Χρονικά του Εδουάρδου του Ομολογητή τα οποία είχαν συγγραφεί περίπου 50 χρόνια αργότερα αναφέρουν ότι όταν η Έμμα ήταν έγκυος στον ίδιο οι Άγγλοι ευγενείς δήλωσαν στη μητέρα του ότι θα δεχτούν τον νεογέννητο γιο της σαν βασιλιά αλλά η πληροφορία πιθανότατα βρίσκεται στα όρια της προπαγάνδας. Ο Έθελσταν πέθανε τον Ιούνιο του 1014 αφήνοντας πριν τον θάνατο του στον Εδμόνδο ένα σπαθί το οποίο ανήκε στον Όφα της Μερκίας, αυτό αποδεικνύει τη στενή σχέση που υπήρχε ανάμεσα στα αδέλφια όπως και στους αριστοκρατικούς κύκλους του Ιστ Μίντλαντς.
Σκληρές μάχες με τον Κνούτο
thumb|right|250px|Ο Έντμουντ ο Σιδηρόπλευρος, ο γιος του Εδουάρδος ο Εξόριστος και τα εγγόνια του σε ένα γενεαλογικό δέντρο του 13ου αιώνα. Ο Έθελρεντ πέθανε στις 23 Απριλίου 1016, ο Εδμόνδος στέφθηκε βασιλιάς από τους κατοίκους του Λονδίνου αποφασισμένος να πολεμήσει τον Κνούτο μέχρι τέλους, ο Κνούτος πολιόρκησε το Λονδίνο και ο Εδμόνδος κατέφυγε στο Ουέσσεξ στο οποίο βρίσκονταν οι περισσότεροι οπαδοί του προκειμένου να συγκεντρώσει στρατό. Έδωσε σκληρές μάχες με τους Δανούς στο Σόμερσετ και στο Γουιλσάιρ, στην πολιορκία του Λονδίνου από τους Δανούς κατάφερε να τους νικήσει κοντά στο Μπρέντφορντ ανακουφίζοντας προσωρινά την πόλη. Στη συνέχεια επέστρεψε στο Ουέσσεξ για να συγκεντρώσει νέο στρατό, ο κόμης της Μερκίας Στρεόνα ήρθε ξανά με το μέρος του αλλά στην καθοριστική Μάχη του Ασσαντάν στις 18 Οκτωβρίου 1016 ο Στρεόνα και οι άντρες του δραπέτευσαν, ο Κνούτος ήταν ο τελικός μεγάλος νικητής. Οι δυο βασιλείς αποφάσισαν σε νέα συνάντηση τους στη συνέχεια να μοιράσουν τη χώρα, ο Έντμουντ θα παρέμενε βασιλιάς μόνο στο Ουέσσεξ και ο Κνούτος σε ολόκληρη την υπόλοιπη Αγγλία μαζί με τη Μερκία και τη Νορθούμπρια. Ο Εδμόνδος ωστόσο πέθανε αμέσως μετά στις 30 Νοεμβρίου 1016 στο Λονδίνο. Υπάρχουν πολλές θεωρίες σχετικά με την αιτία θανάτου του, οι περισσότεροι ιστορικοί όπως ο Χένρυ του Χάντινγκτον συμφωνούν στο γεγονός ότι πέθανε από τα τραύματα του κατά τη διάρκεια των πολέμων του με τους Δανούς. Ο Έντμουντ τάφηκε μαζί με τον παππού του Έντγκαρ τον Ειρηνικό στο αβαείο του Γκλάστονμπερι το οποίο καταστράφηκε κατά τη διάρκεια της θρησκευτικής μεταρρύθμισης του 16ου αιώνα, από τότε η τοποθεσία στην οποία παραμένουν τα οστά του είναι ασαφής. Ο συγγραφέας M. K. Λόσον (γεν. 1950) εξυμνεί τον Έντμουντ σαν ικανό και γενναίο βασιλιά από τους ελάχιστους που έχουν περάσει από την Αγγλία, το θάρρος του παρομοιάζεται μονάχα με αυτό του Αλφρέδου του Μέγα, ο Κνούτος επισκέφτηκε τον τάφο του στην επέτειο του θανάτου του φορώντας έναν χιτώνα διακοσμημένο με παγόνια σαν ένδειξη σεβασμού.
Πηγές
Κατηγορία:Βασιλείς της Αγγλίας Κατηγορία:Βασιλείς του Ουέσσεξ Κατηγορία:Οίκος του Ουέσσεξ Κατηγορία:Χριστιανοί μονάρχες
1891
Η παρούσα σελίδα αφορά το έτος 1891 κατά το Γρηγοριανό ημερολόγιο
Εξωτερικοί σύνδεσμοι
Κατηγορία:Έτη
Αναλυτική φιλοσοφία
Ο όρος αναλυτική φιλοσοφία μπορεί να αναφέρεται σε διάφορα πράγματα:
Η αναλυτική φιλοσοφία συχνά έρχεται σε αντίθεση με άλλες παραδοσιακές σχολές φιλοσοφίας, όπως υπαρξισμός, φαινομενολογία ή Μαρξισμό.
Ιστράνα
Παραπομπές
Κατηγορία:Δήμοι της Επαρχίας του Τρεβίζο
Λόρια
Παραπομπές
Κατηγορία:Δήμοι της Επαρχίας του Τρεβίζο
Τραύσοι
Οι Τραυσοί ήταν αρχαίο θρακικό φύλο.
Κατοικούσαν στη βορειοανατολική Ροδόπη και ήταν γείτονες με τους Ελάσσονες Κοιλαλήτες. Κατά τον Λίβιο κατοικούσαν γύρω από την πόλη Τέμπυρα (τοποθετείται στον νομό Έβρου, στην επαρχία Αλεξανδρουπόλεως). Κατά τον Αλικαρνασσέα Ηρόδοτο (Ιστορίαι 5,4), οι Θράκες αυτοί είχαν ως έθιμο να οικτείρουν όποιο νεογέννητο παιδί ερχόταν στον κόσμο, γιατί εισερχόταν στις δοκιμασίες της ζωής. Αντίθετα σε περίπτωση που κάποιος απεβίωνε τον μακάριζαν, διότι θα απολάμβανε στον άλλο κόσμο την απόλυτη ευτυχία. Το όνομα των Τραύσων συνδεόταν ετυμολογικά είτε με τον ποταμό Τραύο, είτε με το αρχαίο ελληνικό ρήμα θραύω (=σπάζω σε κομμάτια).
Πηγές
Κατηγορία:Αρχαίοι Θράκες
NGC 1234
Ο NGC 1234  είναι ραβδωτός σπειροειδής γαλαξίας τύπου SB(r)cd pec στον αστερισμό Ηριδανό. Τον ανακάλυψε ο Αμερικανός αστρονόμος Φράνσις Πρισέρβντ Λίβενγουορθ (Francis Leavenworth) το 1886.
Εξωτερικοί σύνδεσμοι
1234 Κατηγορία:Ραβδωτοί σπειροειδείς γαλαξίες Κατηγορία:Ηριδανός (αστερισμός)
Ιωάννα του Νταμπιέρ
Η Ιωάννα, γαλλ.: Joan de Dampierre (π. 1225–1245/46) από τον Οίκο του Νταμπιέρ ήταν κόρη του κυρίου του Νταμπιέρ και με τους γάμους της έγινε πρώτα κόμισσα του Ρετέλ και μετά κόμισσα του Μπαρ.
Βιογραφία
Ήταν η μόνη κόρη του Γουλιέλμου Β΄ κυρίου του Νταμπιέρ και της Μαργαρίτας Β΄, κόρης και διαδόχου του Βαλδουίνου Θ΄ κόμη της Φάνδρας. Ο πατέρας της ήταν, ως Βαλδουίνος ΣΤ΄, κόμης του Αινώ και έγινε, ως Βαλδουίνος Α΄, Λατίνος αυτοκράτορας της Κωνσταντινούπολης.
Το 1239 η μητέρα της κανόνισε να παντρευτεί τον Ούγο Γ΄ του Ρετέλ (Rethel). Η Μαργαρίτα όρισε ότι η προίκα τής Ιωάννας θα έπρεπε να επιστραφεί, σε περίπτωση που ο κόμης θα απεβίωνε χωρίς να κάνει με την Ιωάννα παιδί. Αυτό πράγματι συνέβη και τα χρήματα επιστράφηκαν.
Μετά η Ιωάννα μνηστεύθηκε τον Θεοβάλδο Β΄ κόμη του Μπαρ το 1243 και τον παντρεύτηκε δύο χρόνια αργότερα. Απεβίωσε άτεκνη λίγο αργότερα.
Οικογένεια
Παντρεύτηκε πρώτα το 1239 τον Ούγο Γ΄ του Ρετέλ.
Έπειτα από το τέλος του η Ιωάννα έκανε δεύτερο γάμο το 1245 με τον Θεοβάλδο Β΄ κόμη του Μπαρ.
Δεν απέκτησε απογόνους από τους γάμους της.
Σημειώσεις
Κατηγορία:Γάλλοι του 13ου αιώνα Κατηγορία:Οίκος του Νταμπιέρ
Αναπαραγωγή
Η αναπαραγωγή είναι η βιολογική διαδικασία με την οποία παράγεται κάθε νέος οργανισμός. Η αναπαραγωγή είναι θεμελιώδες χαρακτηριστικό της ζωής. Οι μέθοδοι αναπαραγωγής μπορούν να ομαδοποιηθούν στη σεξουαλική και στην ασεξουαλική αναπαραγωγή.Ακομη είναι η μοναδική λειτουργία που δεν είναι απαραίτητη για την επιβίωση του ίδιου του οργανισμού αλλά και της διαιώνισης του είδους.
thumb|350px|right|Παραγωγή νέων φυτών από την άκρη του φύλλου ενός φυτού του γένους [[Καλαχόη. Το μικρό φυτό έχει ύψος περίπου ένα εκατοστό. Η έννοια του ατόμου σε αυτή τη περίπτωση ασεξουαλικής αναπαραγωγής λαμβάνει πολύ ευρεία έννοια.]]
Σφαγή στο Παρίσι (1961)
Στις 17 Οκτωβρίου του 1961, χιλιάδες Αλγερινοί που ζούσαν στο Παρίσι και στα προάστιά του προσπάθησαν να διαδηλώσουν ενάντια στην απαγόρευση κυκλοφορίας που τους είχε επιβάλει η αστυνομία της γαλλικής πρωτεύουσας, διοικητής της οποίας ήταν τότε ο Μορίς Παπόν. Ο Παπόν ήταν συνεργάτης του καθεστώτος Βισύ και καταδικάστηκε μόλις το 1998 για τον εκτοπισμό περισσότερων από 1.500 Εβραίων της Γαλλίας στη διάρκεια του Β’ Παγκοσμίου Πολέμου.
Στη διάρκεια της διαδήλωσης αστυνομικοί άνοιξαν πυρ κατά των διαδηλωτών με αποτέλεσμα να σκοτωθούν δεκάδες (ο ακριβής αριθμός των νεκρών δεν είναι γνωστός ακόμα και σήμερα). Πολλοί άλλοι συνελήφθησαν και κρατήθηκαν σε διάφορα σημεία κράτησης, όπου υπέστησαν βασανιστήρια. Οι δολοφονίες συνεχίστηκαν και τις επόμενες ημέρες. Σύμφωνα με μαρτυρίες αστυνομικοί έριξαν νεκρούς διαδηλωτές αλλά και βαριά τραυματισμένους στον Σηκουάνα, στις όχθες του οποίου εκβράζονταν για μέρες πτώματα.